《早春同彭孔加章道华袁鲁望刘子威陪王元美兄》
明代·黄姬水

为爱名园胜日来，华筵还喜接仙才。
池边挂柳偏宜月，雪后看花尽是梅。
宿酒未醒仍纵饮，新诗频就更教裁。
总言今岁春逢闰，九十韶光祇易催。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。